Komisijos reglamentas (EB) Nr. 307/2004
2004 m. vasario 20 d.
iš dalies pakeičiantis Reglamentą (EB) Nr.1520/2000 nustatantį bendras išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus ir numatantis specialias priemones dėl grąžinamosios išmokos sertifikatų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos Reglamentą (EB) Nr. 3448/93, nustatantį prekybos tvarką, taikomą tam tikroms iš žemės ūkio produktų pagamintoms prekėms [1], ypač į jo 8 straipsnio 3 dalies pirmą pastraipą,
kadangi:
(1) Komisijos reglamentas (EB) Nr. 1520/2000 [2], kaip numatyta 19 straipsnyje turi būti suderintas su Kombinuotosios nomenklatūros pakeitimais ir B priedas suderintas taip, kad išliktų atitiktis atitinkamiems 1 straipsnio 1 dalyje minėtų reglamentų priedams.
(2) 2003 m. rugsėjo 11 d. Komisijos reglamentas (EB) Nr. 1789/2003 iš dalies pakeičiantis Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [3] I priedą įvedė Kombinuotosios nomenklatūros pakeitimus tam tikroms prekėms. Be to, 2001 m. birželio 19 d. Tarybos reglamento (EB) Nr. 1260/2001 dėl bendro cukraus sektoriaus rinkų organizavimo [4] V priedas numato, kad nuo 2004 m. vasario 1d. eksporto grąžinamosios išmokos nebus mokamos cukrui, esančiam aktyviose mielėse.
(3) Reglamentas (EB) Nr. 1520/2000 turi būti atnaujintas atsižvelgiant į šiuos pakeitimus.
(4) Įsigaliojus šiam reglamentui, aktyviose mielėse esančiam cukrui, kuriam operatoriai galėjo prašyti grąžinamosios išmokos sertifikatų pagal Reglamentą (EB) Nr. 1520/2000, grąžinamosios išmokos daugiau nebus mokamos, jei šios mielės eksportuojamos į trečiąsias šalis.
(5) Turėtų būti leidžiama sumažinti grąžinamosios išmokos sertifikatus ir pro rata gražinti atitinkamus užstatus, jei operatoriai kompetentingai šalies institucijai įrodo, kad jų reikalavimams dėl grąžinamųjų išmokų turėjo įtakos šio reglamento įsigaliojimas.
(6) Vertindama prašymus sumažinti grąžinamosios išmokos sertifikato sumą ir proporcingai grąžinti atitinkamą užstatą, kompetentinga šalies institucija, kilus abejonei, turi ypač atsižvelgti į dokumentus, nurodytus 1989 m. gruodžio 21 d. Tarybos reglamento (EEB) Nr. 4045/89 dėl valstybių narių atliekamo sandorių, sudarančių Europos žemės ūkio orientavimo ir garantijų fondo Garantijų skyriaus finansavimo sistemos dalį, patikrinimo ir panaikinančio Direktyvą 77/435/EEB [5] 1 straipsnio 2 dalyje, nepažeidžiant kitų šio reglamento nuostatų taikymo.
(7) Dėl administracinių priežasčių reikėtų numatyti, kad prašymai sumažinti grąžinamosios išmokos sertifikato sumą ir grąžinti užstatą būtų pateikti per trumpą laikotarpį ir kad Komisijai būtų laiku pranešta apie sumažinimo sumas tam, kad į jas būtų atsižvelgta nustatant sumą, kuriai pagal Reglamentą (EB) Nr. 1520/2000 išleidžiami nuo 2004 m. balandžio 1 d. naudojami grąžinamosios išmokos sertifikatai.
(8) Kadangi Kombinuotosios nomenklatūros pakeitimai, įvedami Reglamentu (EB) Nr. 1789/2003 ir pakeitimai, įvedami Reglamentu (EB) Nr. 39/2004 taikomi atitinkamai nuo 2004 m. sausio 1 d. ir 2004 m. vasario 1 d., šiame reglamente numatyti pakeitimai turi būti taikomi nuo tų pačių datų.
(9) Šiame reglamente numatytos priemonės atitinka vadybos komiteto horizontaliems klausimams, susijusiems su prekyba I priede neišvardintais technologiškai apdorotais žemės ūkio produktais, spręsti nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1520/2000 B priedas iš dalies keičiamas taip:
(a) 1 stulpelyje eilutė, prasidedanti įrašu "19059040 - 19059090", keičiama į
"19059045 - 19059090 - 19059090"
;
(b) 1 stulpelio eilutėje, prasidedančioje įrašu "21021031 ir 21021039" panaikinamas "X", priklausantis 6 stulpeliui.
2 straipsnis
1. Grąžinamųjų išmokų sertifikatai, pagal Reglamentą (EB) Nr. 1520/2000 išduoti eksportuojamiems žemės ūkio produktams, kuriems pagal šio reglamento 1 straipsnio b punktą eksporto grąžinamosios išmokos buvo panaikintos, suinteresuotos šalies prašymu gali būti sumažinti, jei patenkintos abi sąlygos:
(a) dėl sertifikatų buvo kreiptasi prieš šio reglamento įsigaliojimą;
(b) sertifikatų galiojimas baigiasi po šio Reglamento įsigaliojimo datos.
2. Sertifikatas sumažinamas suma, kuriai suinteresuota šalis negali reikalauti eksporto grąžinamųjų išmokų, įsigaliojus 1 straipsnio b punkte nurodytam pakeitimui, apie kurį kompetentinga šalies institucija yra informuota.
Atlikdamos vertinimus, kompetentingos institucijos, kilus abejonei, ypač atsižvelgia į Reglamento (EEB) Nr. 4045/89 1 straipsnio 2 dalyje nurodytus komercinius dokumentus.
3. Atitinkamas užstatas tam tikrai sumažintai sumai grąžinamas proporcingai.
3 straipsnis
1. Jei prašymas turi būti svarstomas pagal 2 straipsnį, jį kompetentinga šalies institucija turi gauti ne vėliau kaip iki 2004 kovo 7 d.
2. Valstybės narės ne vėliau kaip iki 2000 m. kovo 14 d. praneša Komisijai apie sumas, kurios buvo sumažintos remiantis šio reglamento 2 straipsnio 2 dalimi. Į praneštas sumas atsižvelgiama nustatant sumą, kuriai pagal Reglamento (EB) Nr. 1520/2000 8 straipsnio 1 dalies d punktą išleidžiami nuo 2004 m. balandžio 1 d. naudojami grąžinamosios išmokos sertifikatai.
4 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
1 straipsnio a punktas taikomas nuo 2004 m. sausio 1d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 20 d.